标题：1141年
历史纪年
公元1141年，南宋绍兴十一年
通鉴记载
高宗受命中兴全功至德圣神武文昭仁宪孝皇帝绍兴十一年（金皇统元年）
春，正月，壬寅，右文殿修撰、提举江州太平观赵开卒，年七十六。
自金人侵陕、蜀，开职馈饷者十年，军用得以毋乏，一时赖之。开既黜，主计之臣率三四易，于开条画，毫发无敢变更者，人伟其能。然议者咎开竭泽而渔，使后来者无所施其智巧。凡茶、盐、榷酤、激赏、零畸绢布之征，遂为西蜀常赋，故虽累经减放，而害终不去焉。
癸卯，凤翔府同统制军马杨从仪，败金人于渭南。
庚戌，淮西宣抚使张俊入见。帝问曾读《郭子仪传》否，俊对以未晓。帝谕云：“子仪方时多虞，虽总重兵处外，而心尊朝廷，或有诏至，即日就道，无纤介顾望，故身享厚福，子孙庆流无穷。今卿所管兵，乃朝廷兵也，若知尊朝廷如子仪，则非特一身飨福，子孙昌盛亦如之。若恃兵权之重而轻视朝廷，有命不即禀，非特子孙不飨福，身亦有不测之祸，卿宜戒之。”
先是金都元帅宗弼自顺昌战败而归，遂保汴京，留屯宋、亳，出入许、郑之间，复签两河军与蕃部凡十馀万，欲谋再举。上亦逆知敌情必不一挫便已，乃诏大合兵于淮西以待之。俊自建康来朝，故有是谕。
是日，金群臣上金主尊号曰崇天体道钦明文武圣德皇帝。金主初服衮冕。命太师宗干辇舆上殿，制诏不名。
辛亥，帝谕大臣曰：“李左车言：‘千里馈粮，士有饥色。’敌若侵淮，其势粮必在后。但戒诸将持重以待之，至粮尽欲归，因其怠击之，则无不胜矣。”
癸丑，金主谢太庙，大赦，改元皇统。
乙卯，金人攻寿春府，守将孙晖、枢密院编制雷仲合兵拒之。
己未，淮北宣抚判官刘锜，自太平州渡江以援淮西。锜有兵二万，马数百，朝廷闻报，亟令张俊还建康拒敌。时孙晖、雷仲皆弃城而出，金人破寿春，杀守兵千馀人，系桥淮岸以济其众。
金初定命妇封号。
西夏请置榷场，金主许之。
乙丑，刘锜至庐州，驻兵城外。时枢密直学士、知庐州陈规病卒，城中无守臣，备御之具皆阙，官吏军民散出逃遁，惟有宣抚司统制官关师古兵二千馀人。锜巡其城一匝，曰：“城不足守也。”乃冒雨与师古率众而南。
丙寅，金以大军入庐州，遣轻骑追刘锜，及于西山口。锜自以精兵为殿，西向列陈以待。追骑望见锜旌旗，逡巡不敢逼，日暮，各解去。
丁卯，刘锜结陈徐行，号令诸军，占择地利，共趋东关，依水据山，以遏金人之冲。自金人渡淮，淮南之人皆避过江南，为迁徙之计，惟视锜兵以为安危。锜既得东关之险，稍休士卒，兵力复振。金人据庐州，虽时遣兵入无为军、和州境内剽掠，不敢举兵逼江，惧锜之乘其后也。江南由是少安。
戊辰，金人破商州。
先是右逼元帅完颜杲遣珠赫贝勒以数千骑入侵，守臣邵隆知不可守，乃焚仓库，毁庐舍而遁。金人入城，据之。
己巳，淮北宣抚副使杨沂中，以殿前司兵马三万人发行在。
金封平章政事完颜昂为漆水郡王。
二月，癸酉，淮西宣抚司都统制王德渡江屯和州。
初，金都元帅宗弼既入合肥，谍者报金人已入含山县，渐入历阳。时张俊诸军已趣装，犹未发，江东制置大使叶梦得见俊，请速出军，俊犹迟之，曰：“更俊探报。”梦得曰：“敌已过含山县，万一和州为金人所得，长江不可保矣。”俊遂令诸军进发，谕诸统制曰：“先得和州者胜。”德曰：“德当身先士卒，为诸军前锋。”俊壮之，将士皆鼓舞，讠雚噪而行。有报已失和州者，德乃率所部兵渡采石，约俊明日入城会食。至中流，闻敌势甚众，莫敢前，德驱之进?翟，首先登舟。俊宿于江中，德率众径至城下，敌退屯昭关。
武功大夫、忠州团练使、知商州邵隆复入商州。
初，隆既遁去，乃屯兵山岭间，道出州西芍药口，谓避地者曰：“汝皆王民，毋忘本朝。”众感泣，携老幼来归。隆遣其子继春出商州之北以张其势，而移军洪门。金人以精骑来攻，隆设三伏以待，鏖战两时许，大破之，擒其将。隆始持十日粮，过期，食不继，士卒脔腐尸，啮草木食之，疲困日甚。及战，隆亲鼓之，呼声动山谷，无不一当百，遂大捷。继春亦破之于洛南县，金人乃去。隆以功迁右武大夫、荣州防御使。
丙子，帝谓大臣曰：“中外议论纷然，以敌逼江为忧，殊不知今日之势，与建炎不同。建炎之间，我军皆退保江南，杜充书生，遣偏将轻与敌战，得乘间猖獗。今韩世忠屯淮东，刘锜屯淮西，岳飞屯上流，张俊方自建康进兵前渡，敌窥江，则我兵皆乘其后。今虚镇江一路，以檄呼敌渡江，亦不敢来。”其后卒如帝所料。
故朝散大夫鲜于侁，追复集贤殿修撰。
淮东宣抚司都统制王德，遇金镇国大将军韩常于含山县东，击败之。
戊寅，金主诏：“诸致仕官职俱至三品者，俸禄、人力各给其半。”
己卯，淮西宣抚司统制官关师古、李横复取巢县。
辛巳，直秘阁、知泰州王?奂兼通泰制置使，措置水寨乡兵，控守二州。
壬午，淮西宣抚司将官张守忠，遇金人于全椒县，败之。
先是金人分兵侵滁州、濠州，起复武功大夫、英州刺史、知滁州赵时遁去。张俊遣左军统制赵密追金人，击之，密令守忠以五百骑出全椒，偃诱篁竹间，敌疑不动，迫暮，引去。密乃引兵出六丈河以分敌势，将断其归路。
癸未，刘锜自东关引兵出清溪，邀击金人。张俊、杨沂中亦遣统制官王德、张子盖等会兵取含山县，复夺昭关。
乙酉，金改封海滨王耶律延禧为豫王，昏德公赵佶为天水郡王，重昏侯赵桓为天水郡公。
丁亥，淮北宣抚副使杨沂中、判官刘锜，淮西宣抚司都统制王德，统制官田师中、张子盖，及金人战于柘皋镇，败之。
前一日，锜行至柘皋，与金人遇，夹水而军。初，金人之退兵也，日行甚缓，至尉子桥，天大雨，次石梁河，河湍暴，敌断桥以自固，列营柘皋。柘皋地平，金人以为骑兵之利，且见锜步军，意甚易之。河通巢湖，阔二丈馀，锜命军士曳薪叠桥，须臾而成，遣甲军数队过桥，皆卧枪而坐。会沂中、德、师中、子盖之军俱至。翌日，敌将邢王与镇国大将军韩常等，以铁骑十馀万分为两队，夹道而陈。沂中自上流涉浅径进，官军不利，统制官辅逵中目，骑兵有稍却者。德曰：“敌右队皆劲骑，吾当先破之。”乃与师中麾兵渡桥，薄其右队。敌军动，有一帅被甲跃马，指画陈队，德引弓一发，帅应弦坠马，德乘势大呼驰击，诸军皆鼓噪。金人以拐子马两翼而进，德率众鏖战。沂中曰：“敌便习在弓矢，当有以屈其技。”乃令万兵各持长斧，堵而前，奋锐击之。金人大败，退屯紫金山，德等尾击之，捕敌百人，马驮数百，而锜以步兵甲重，不能奔驰，下令无所取。故无俘获焉。是役也，将官拱卫大夫、武胜军承宣使姚端以下，死敌者九百三人，而敌之死者甚众。锜谓德曰：“昔闻公威略如神，今果见之，请以兄礼事公。”
己丑，我军复庐州。
金人之侵淮也，资政殿大学士、江东安抚制置大使、知建康府叶梦得，团结沿江军民数万，分据江津，遣其子书写安抚司机宜，文字模将千人守马家渡。及是宗弼、郦琼以轻兵来攻，不得渡而还。
丙申，江东制置大使叶梦得上奏称贺，诏嘉奖。
初，建康屯重兵，岁费钱八百万缗，米八百万斛，榷货务所入不足以赡。至是禁旅与诸道之师皆至，梦得被命，兼总四路漕计以给馈饷，军用不乏，故诸将得悉力以战，由是朝廷益嘉之。
三月，庚子朔，金人围濠州。
初，金人自柘皋退军于紫金山，濠州守臣王进发书告急，日已再四，而通判州事张纲以边机事请赴行朝，遂泛舟而去。
一日，赵荣以数百骑至城下，进登城望之。荣语进曰：“大金以精兵三十万旦暮临城，势不可敌，公宜开门，纵民出城为避地计。且淮岸舟船颇多，水陆从便，倾城而去，不三两日，可以获安。方今满城生灵性命在足下，宜念之。”进怒曰：“赵荣，汝不能全节于朝廷，乃为北军游说邪？”使劲弩射之。荣大怒，少退，骂进良久而去。州人闻之，以避地之谋力请于进，进不从。至是金兵自延陵浮梁渡淮，翌日，以兵数万列于东门之外，旌旗蔽野。是时进有兵千馀，又有宣抚司兵数百在城中。金人谓楼橹皆腐烂，攻之必破，乃使人至城下招降，守陴者怒骂之。
甲辰，淮西宣抚使张俊，淮北宣抚使杨沂中，判官刘锜，会议班师。时俊、沂中、锜俱在庐州，俊与沂中为腹心，而与锜有隙。诸军进退多出于俊，而锜以顺昌之功骤贵，于诸将亦颇相节制。然柘皋之战，奏赏诸军，锜独不预。方金人之初退，虚实未明，三军相视，犹豫无决，但闻俊、沂中议，欲弃寿春而移庐州于巢县，复以庐州为合肥。而濠州自金人侵略，围城闭守，日夜遣人至军前求援。至是有被略人民自淮上窜归者，皆言金人渡淮去已远，而濠路亦通。翌日，俊因会饮，谓锜曰：“公步兵久战，可自此先回，径取采石归太平，吾欲与杨太尉至濠州，耀兵淮上，安抚濠梁之民，而吾军取宣化以归金陵，杨太尉渡瓜州以归临安，庶道路次舍、樵爨不相妨。”军之始行也，有诏，淮东、西漕臣胡纺、李仲孺，江东漕臣陈敏识，随军馈运，又遣两浙漕臣张汇继至，会集于军前。俊命诸漕备十日粮，诸漕以水路止于庐州，陆路无夫搬运，遂给军士钱人一千，使之附带，又令敏识拨水路纲运入滁州以接济二军。夜，二军调发，迟明，军马尽去，独俊留兵数百未行。
乙巳，平旦，杨沂中赴张俊帐会食已，二帅俱去。行数里，谍报敌攻濠州甚急，俊茫然失色，得驰骑邀刘锜。锜遂命军中持十日粮，继二军而行。
丙午，京东、淮东宣抚处置使韩世忠舟师至昭信县，夜，世忠以骑兵遇金人于闻贤驿，败之。
丁未，金人破濠州，武功大夫、忠州刺史、知州事王进为所执，兵马钤辖、武功郎、合门宣赞舍人邵青巷战，死之。前一日，金兵薄城下，以云车、冲梯之属攻城，城土与屋瓦皆震，矢石如雨。进所部皆闽人，未尝经战守，或告以州之民兵，皆百战之馀，可以扞敌，进不从。翌旦，兵马钤辖邵宏缒城投拜，告以城中虚实。金益兵东南隅，乘风纵火，焚其楼橹皆尽。敌乘势登城，进奔马入郡舍，朝服坐于厅前，遂就执。金人纵兵焚掠，夷其城而去。
戊申，张俊、杨沂中、刘锜至黄连埠，去濠州六十里而闻城破，俊乃召沂中、锜谋之。锜谓沂中曰：“两府何以处？”沂中曰：“惟有战耳。相公与太尉在后，沂中当居前，有进无退。”锜曰：“有制之兵，无能之将可御；无制之兵，有能之将不可御也。今我军虽锐，未为有制。且军士被甲荷粮而趋，今已数日，本救援濠州，濠州即失，进无所投，人怀归心，胜气已索，又粮食将尽，散处迥野，此危道也。不若据险下寨，堑地栽木，使根本可恃，然后出兵袭人。若其引去，徐为后图，乃全师保胜之道。诸将皆曰：“善！”于是鼎足以为营，仍约逐军选募精锐，旦日入濠州。
俊遣斥堠数辈，还，俱言濠州无金人，或谓：“金人破城之后无所藉，又畏大军之来，寻已去矣。”乃再遣骑数百往探，皆无所见。俊遣将官王某谓锜曰：“已不须太尉前进矣。”锜乃不行，惟沂中与王德领二千馀骑往，以两军所选精锐策应之。四更，起黄连埠。午时，骑兵先至濠州城西岭上，列陈未定，有金人伏甲骑万馀于城两边，须臾，烟举城上，伏骑分两翼而出。沂中谓德曰：“如何？”德知其势不可，乃曰：“德，统制官也，安敢预事！太尉为宣抚，利害当处之。”沂中皇遽以策麾其军曰：“那回！”诸军闻之，以为令其走，散乱南奔，无复纪律。其步军见骑军走，谓其已败，皆散。金人追及，步军多不得脱，杀伤甚众。
己酉，韩世忠引兵至濠州。
庚戌，秦桧奏：“近报韩世忠距濠三十里，张俊等亦至濠州五十里，又岳飞已离池州渡江去会师矣。”帝曰：“首祸者惟乌珠，戒诸将无务多杀，惟取乌珠可也。澶渊之役，达兰既死，真宗诏诸将按兵纵契丹，勿邀其归路，此朕家法也。朕兼爱南北之民，岂忍以多杀为意乎！”
辛亥，韩世忠与金人战于淮岸，夜，遣游奕军统制刘宝率舟师溯流，欲劫金人于濠州。金人觉之，先遣人于下流赤龙洲伐木以扼其归。有自岸呼曰：“赤龙洲水浅可涉，金已遣人伐木，欲塞河扼舟船，请宣抚速归。我赵荣也。”诸军闻之，皆以其言为然，世忠亦命速归。而金人以铁骑追及，沿淮岸且射且行，于是矢着舟如蝟毛。至赤龙洲，金人果伐木，渐运至淮岸，未及扼淮而舟师已去。金人复归黄连埠。
杨沂中自宣化渡江归行在。
壬子，金人自涡口渡淮北归。
癸丑，张俊引兵渡江，归建康府。
丁巳，刘锜自和州引兵渡江，归太平州。
戊午，金主亲祭孔子庙，北面再拜，退，谓侍臣曰：“朕幼年游佚，不知志学，岁月逾迈，深以为悔。孔子虽无位，其道可尊，使万世景仰。大凡为善。不可不勉。”自是颇读《尚书》、《论语》及《五代》、《辽史》诸书，或以夜继日。
己未，金主宴群臣于瑶池殿。适宗弼遣使奏捷，近臣多进诗称贺。金主览之曰：“太平之世，当尚文物，自古致治，皆由是也。”
甲子，行营右护军前部统制张彦与金人遇于山阳刘坊寨，武节大夫、秦凤路第八将张宠战死。宏以伪命补官，归朝，屡有战绩，事闻，赠右武大夫、忠州刺史。
夏，四月，丙子，金以济南尹韩昉参知政事。
辛卯，诏给事中、直学士院范同入对。
初，张浚在相位，以诸大将久握重兵难制，欲渐取其兵属督府，而以儒臣将之。会淮西军叛，浚坐谪去。赵鼎继相，王庶在枢府，复议用偏裨以分其势，张俊觉之，然亦终不能夺其柄。至是同献计于秦桧，请皆除枢府而罢其兵权，桧纳之，乃密奏于帝以柘皋之捷，召韩世忠、张俊、岳飞并赴行在论功赏。时世忠、俊已至，而飞独后，桧与参知政事王次翁忧之，谋以明日率三大将置酒湖上，欲出，则语直省官吏曰：“姑待岳少保来。”益令堂厨丰其燕具。如此展期以待，至六七日。
及是飞乃至。上即召同入，谕令与给事中兼直学士院林待聘分草三制。壬辰，以扬武翊运功臣、太保、京东、淮东宣抚处置使兼河南北诸路招讨使、节制镇江府英国公韩世忠，安民静难功臣、少师、淮南西路宣抚使兼河南北诸路招讨使、济国公张俊并为枢密使，少保、湖北、京西路宣抚使兼河南北诸路招讨使岳飞为枢密副使，并宣押赴本院治事。
世忠既拜，乃制一字巾，入都堂则裹之，出则以亲兵自卫，桧颇不喜。飞被服雍容，桧尤忌之。
乙未，枢密使张俊言：“臣已到院治事，见管军马，望拨属御前营内。”时俊与秦桧意合，故力赞议和，且觉朝廷欲罢兵权，即首解所统兵。帝从其请，复召范同入对，命林待聘草诏书奖谕，略曰：“李、郭在唐俱称名将，有大功于王室；然光弼负不释位之衅，陷于嫌隙；而子仪闻命就道，以勋名福禄自终。是则功臣去就趋舍之际，是非利害之端，岂不较然着明？”意盖有所指也。
帝谓韩世忠、张俊、岳飞曰：“朕昔付卿等以一路宣抚之权尚小，今付卿等以枢府本兵之权甚大，卿等宜共为一心，勿分彼此，则兵力全而莫之能御，顾如宗弼，何足扫除乎！”
历史大事
金军再犯淮西
绍兴十年（1140）、金天眷三年，宋军南撤后，宗弼决定再度南侵。次年正月乙卯，宗弼率军犯寿春。丁巳，城破。宋高宗立即派刘锜率军渡江往援淮西，又派杨沂中、张俊、王德等部进军以与刘锜相应阻遏金军，同时还要岳飞军东进至江州，以便策应。刘锜奉命赶到庐州时，见城池颓破，只好退守东关（今安徽巢县东南）。开始张俊欲守江，在江东制置大使叶梦得的力劝下，才决定继续北上。此时，金军已攻下和州（今安徽和县），游骑至江边，张俊部王德遂身先士卒，在采石（今安徽马鞍山西）渡江。二月，攻克和州，紧接又败韩常于含山县（今属安徽）东，败宗弼于昭关（今含山县西北）。在渡江之后的十多天内，含山县、巢县、全椒县和昭关等地都相继收复。
金夏榷场互市
金皇统元年（1141）、夏大庆二年正月，西夏请求与金榷场互市，金熙宗允准。双方交易地点主要在金境的兰州、保安州（今陕西志丹）、绥德州（今陕西绥德），以及东胜州（今内蒙古托克托）和环州（今甘肃环县）。
柘皋之战
绍兴十一年（1141）二月，从和州（今安徽和县）等地撤退的金军至柘皋镇（今安徽巢县西北）。因柘皋地势平坦，金军遂分左、右两翼，夹道而阵，以发挥其骑兵优势。宋将刘锜、张俊、王德、杨沂中等相继赶到柘皋。丁亥，双方展开激战。杨沂中轻敌冒进，首先遭到挫败。王德继之麾军上阵，集中力量攻击金军右翼。然后与金两翼骑兵（拐子马）激烈战斗，大败金军，迫使其退守紫金山（今安徽寿县东南）。
金破濠州
绍兴十一年（1141）二月柘皋之战后，金军北撤。濠州（今安徽凤阳附近）正处于北撤金军的必经路上，守将极为恐惶，曾连续派人告急求援，张俊遂会同杨沂中、刘锜等引兵赴援。三月，城陷。戊申，杨沂中与王德军遭伏大败。但岳飞、韩世忠两军正在赶来，临近的刘锜军也未受损失，宗弼遂在烧杀抢掠之后，退出濠州，渡淮北归。
宋收三大将兵权
宋金淮西之战打成平局，双方和议已接近成熟。宋高宗、秦桧等为扫清和议障碍，遂决定削夺大将兵权。绍兴十一年（1141）四月，借赏柘皋（今安徽巢县北）之捷，召韩世忠、张俊、岳飞三大将赴行在。壬辰，宣布韩世忠改官枢密使，岳飞改官枢密副使。两天后又下诏：三大将的宣抚司一齐废罢；宣抚司中原有统制官各统所部，自为一军，一律在其军衔上加“御前”二字，亦即直接归皇帝指挥，这就从根本上切断了三大将与原部属将士的联系。结果，三大将全都俯首听命，交出兵权，莅临新职。在没有引起任何事端的情况下，宋高宗赵构使用明升暗降的手法，解除了韩、张、岳三宣抚使的统兵权。
剡家湾之战
绍兴十一年（1141）、金皇统元年九月，宋将吴璘攻下秦州（今甘肃天水）。金将屯州东北的刘家圈，据险扼守。吴璘采纳统制官姚仲意见，登敌栅前的峻岭，迫敌列阵，以轻兵挑战。丙辰，二军激战于剡家湾，金军大败，退保腊家城。吴璘麾兵急攻，城被攻破。宋廷以金字牌逆命班师，吴璘遂于癸亥日罢兵归。
宝鸡之战
绍兴十一年（1141）、金皇统元年十月初，川陕宣抚司都统制杨政率军至宝鸡（今属陕西）城下。时金万户通检屯渭北。戊辰，双方自黎明鏖战至日落，胜负未分。杨政使疑兵计，金兵惊溃。宋军乘胜掩杀，擒通检，攻克宝鸡。
绍光议和成
宋绍兴年间，韩世忠统领前护军8万人，张俊统领中护军8万人和岳飞统领后护军10万人，分驻淮东、淮西和京西地区抗金前线，打击并箝制着南下金军，维护着南宋半壁江山的统治，并逐渐成为南宋军队三大主力。宋廷一向担心将帅权重会威胁自身统治，加之，宋金和议已接近成熟，宋高宗、秦桧等为扫清障碍，于绍兴十一年（1141）四月，夺取了韩世忠、张俊、岳飞的兵权，并于同年十一月与金达成了协议。其和约的主要内容为：①宋向金称臣，“世世子孙，谨守臣节。”金册封宋康王赵构为皇帝；②划定疆界，东以淮河中流为界，西以大散关（今陕西宝鸡西南）为界，以南属宋，以北属金；③宋每年向金纳贡银25万两、绢25万匹，自绍兴十二年开始，每年春季搬运至泗州（今江苏盱眙北）交纳；④金归还宋徽宗棺木与高宗生母韦氏。次年二月，宋派使节进誓表于金，表示要世代向金称臣，和约正式自效。通过这次和议，金人得到了从战场上得不到的大片土地和金帛，宋金之间确定了政治上的不平等关系，从此结束了长达10年的战争，形成了南北长期对峙的局面。